**Data publicării 15.09.2023**

**Asociația Grupul de Acțiune Locală SIRET-MOLDOVA anunță lansarea în perioada 25 septembrie – 25 octombrie 2023 a apelului de selecție nr.1, sesiunea nr.2 pentru depunerea Cererilor de Finanțare pentru Măsura 2 – „Investiții pentru debutanți - fermieri” din Strategia de Dezvoltare Locală a Asociației Grupul de Acțiune Locală SIRET-MOLDOVA 2014-2020.**

**Sesiunea nr.2, Apelul de Selecție nr.1/M2**

**Data lansării apelului de selecție: 25.09.2023 Data limită de depunere a proiectelor: 25.10.2023** Proiectele se depun la sediul GAL Centru After School, sat Lespezi, comuna Lespezi, Județul Iași, de luni până vineri, în intervalul orar 08:00 – 12:00.

**Termenul limită de primire a proiectelor: 25.10.2023** ora 12:00

Pentru această măsură pragul **minim este de 30 de puncte.**

**Fondurile disponibile pentru Măsura 2 – „Investiții pentru debutanți-fermieri” sunt de 40.000,00 euro.**

**Asociația Grupul de Acțiune Locală „Colinele Iașilor” anunță lansarea în perioada 03 Iulie – 03 august 2017 a primei sesiuni din 2017 de depunere a Cererilor de Finanțare pentru Măsura 7 (6B) „Dezvoltare locală în zonele rurale” din Strategia de Dezvoltare locală a Asociației GAL „Colinele Iașilor” 2014-2020**

**Sprijinul pentru instalare** este de **40.000,00 euro** pentru o exploatație agricolă cu dimensiunea cuprinsă între **8.000 S.O. și 50.000 S.O**

**Rata sprijinului nerambursabil: 100% din valoarea cheltuielilor eligibile.**

**Beneficiari eligibili:**

**Asociația Grupul de Acțiune Locală „Colinele Iașilor” anunță lansarea în perioada 03 Iulie – 03 august 2017 a primei sesiuni din 2017 de depunere a Cererilor de Finanțare pentru Măsura 7 (6B) „Dezvoltare locală în zonele rurale” din Strategia de Dezvoltare locală a Asociației GAL „Colinele Iașilor” 2014-2020**

* **Tânărul fermier** așa cum este definit în \*art. 2 din R(UE) nr.1305/2013, care se instalează ca unic șef al exploatației agricole;
* **Persoana juridică** **cu mai mulţi acţionari** unde un tânăr fermier, așa cum este definit în art. 2 din R(UE) nr.1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație și deține cel puțin 50+1% din acțiuni.

**ATENȚIE! Fondurile alocate pentru măsura M2 provin de FEADR (Fondul European Agricol pentru Dezvoltare Rurală).**

**Implementarea Planului de afaceri se va realiza până la data de 30 septembrie 2025, verificarea finală și ultima plată nu vor depăși data de 31 decembrie 2025. Pentru proiectele care se supun ajutorului de minimis, termenul maxim de contractare este 31.12.2023.**

**Un solicitant poate depunde o singură Cerere de finanțare conformă în cadrul unei sesiuni de proiecte.**

**Activitățile pentru care se solicită finanțare** prin Măsura 2 trebuie să se regăsească în lista activităților eligibile.

Sprijinul se acordă pentru îndeplinirea obiectivelor specifice care conduc la realizarea obiectivului general al proiectului și care se regăsesc în Planul de afaceri.

Pot fi eligibile toate cheltuielile propuse în Planul de afaceri indiferent de natura acestora, respectând condiţiile prevăzute în prezentul Ghid şi Fişa tehnică a Măsurii 2, inclusiv capitalul de lucru, achiziţia de teren sau material biologic, efectuare de studii precum cel pentru sectorul pomicol sau privind potenţialul agricol (dacă e cazul) precum şi activități de protecție a mediului (gestionarea eficientă a gunoiului de grajd), construire și modernizare clădiri cu destinație agricolă şi agroalimentară, achiziția de echipamente în vederea creșterii performanței economice a exploatației etc., activităţi relevante pentru implementarea corectă a Planului de afaceri aprobat.

Sprijinul pentru instalarea tinerilor fermieri va fi acordat sub formă de primă în două tranșe, astfel:

• 75% din cuantumul sprijinului la încheierea deciziei de finanțare;

• 25% din cuantumul sprijinului se va acorda cu condiția implementării corecte a Planului de afaceri, fără a depăși data de 31.12.2025.

**Pentru a putea primi sprijin în cadrul măsurii M2, solicitantul sprijinului trebuie să îndeplinească următoarele condiții:**

* Solicitantul trebuie să se încadreze în categoria **microîntreprinderilor și întreprinderilor mici;**
* Solicitantul deține o exploatație agricolă cu dimensiunea economică cuprinsă între 8.000 și 50.000 SO (valoare producție standard);
* Solicitantul prezintă un Plan de afaceri;
* Solicitantul deține competențe și aptitudini profesionale, îndeplinind cel puțin una dintre următoarele condiții:

a) studii medii/superioare în domeniul agricol/veterinar/economie agrară;

b) cunoștințe în domeniul agricol dobândite prin participarea la programe de instruire;

sau

c) angajamentul de a dobândi competențele profesionale adecvate până la termenul limită la care beneficiarul poate depune cererea pentru a doua tranșă de plată – 30.09.2025.

* În cazul sectorului pomicol vor fi luate în considerare pentru sprijin doar speciile eligibile și suprafețele incluse în Anexa din Cadrul Național de Implementare aferentă STP, exceptând cultura de căpșuni în sere și solarii. Implementarea Planului de afaceri trebuie să înceapă în termen de cel mult 9 luni de la data deciziei de acordare a sprijinului;
* Solicitantul se angajează să devină fermier activ în termen de maximum 18 luni de la data instalării;

**Alte angajamente:**

* Înaintea solicitării celei de-a doua tranșe de plată, solicitantul va face dovada creșterii performanțelor economice ale exploatației;
* Planul de afaceri trebuie să includă creșterea performanțelor economice ale exploatației;
* În cazul în care exploatația agricolă vizează creșterea animalelor, Planul de afaceri poate prevede un sistem de gestionare a gunoiului de grajd altul decât platformele de gestionare, cu respectarea normelor de mediu;
* Solicitantul nu va reduce dimensiunea economică prevăzută la depunerea cererii de finanțare a exploatației agricole pe durata de execuție a contractului cu mai mult de 15%. Prin excepție, în cazul pepinierelor marja de fluctuație de maximum 15% a dimensiunii economice poate fi mai mare. Cu toate acestea, dimensiunea economică a exploatației agricole nu va scădea, în nicio situație, sub pragum minim de 8.000 SO stabilit prin condițiile de eligibilitate;
* Investiția să se realizeze în teritoriul GAL SIRET-MOLDOVA;
* Investiția trebuie să fie în corelare cu Strategia de Dezvoltare Locală a teritoriului SIRET-MOLDOVA.

**Fișele de verificare a criteriilor de conformitate și de eligibilitate, precum și metodologia aferentă pot fi accesate pe site-ul GAL** [www.galsiretmoldova.ro](http://www.galsiretmoldova.ro)**.**

Documentele necesare la depunerea Cererii de Finanțare:

**Cererea de Finanțare** (prezentată în Anexa 1 la Ghidul Solicitantului, disponibilă în format electronic)

1. **Plan de afaceri pentru dezvoltarea exploatației** (Anexa 2la Ghidul Solicitantului);

**2. Documente proprietate**/ folosinţă pentru exploataţia agricolă;

**a) Documente solicitate** **pentru terenul agricol**:

* document care atestă dreptul de proprietate asupra terenului agricol conform legislaţiei în vigoare (contract de vânzare - cumpărare autentificat de notar, act de donaţie autentificat de notar, hotarâre judecatorească definitivă şi irevocabilă cu punere în posesie, certificat de moştenitor unic autentificat de notar şi alte documente care demonstrează terţilor dreptul de proprietate conform legislaţiei în vigoare autentificate la notar),

**şi/ sau**

* tabel centralizator - emis de Primărie, semnat de persoanele autorizate conform legii, (conţinând sumarul contractelor de arendare valabile la data depunerii Cererii de finanțare), cu suprafeţele luate în arendă pe categorii de folosinţă,

**şi/ sau**

* Contract de concesionare valabil la data depunerii Cererii de finanțare însoţit de adresa emisă de concedent care conţine situaţia privind respectarea clauzelor contractuale, dacă este în graficul de realizare a investiţiilor prevăzute în contract şi alte clauze

**şi/ sau**

* Contractul de comodat/ contractul de închiriere/ documentul potrivit căruia suprafața de teren a fost dată temporar în administrare/ folosinţă,

**şi/ sau**

* Document notarial care atestă constituirea patrimoniului de afectațiune,

**și/ sau**

* Documente pentru terenul ce constituie vatra stupinei – acte de proprietate conform legislaţiei în vigoare, sau contract de concesiune/ contract de arendă/ închiriere/ comodat valabile la momentul depunerii Cererii de finanțare. Suprafaţa de teren eligibilă pentru vatra stupinei este de minim 5 mp/ stup şi 50 mp pentru fiecare pavilion apicol.

În cazul exploataţiilor care presupun înfiinţarea şi/sau reconversia plantaţiilor pomicole, contractele care conferă dreptul de folosință (arendă, concesiune) asupra terenurilor agricole, pentru exploataţii pomicole, să aibă o valabilitate de minimum 15 ani (excepție: pepinierele, culturile de căpșun, zmeur, mur, coacăz și agriș unde perioada minimă este de 10 ani), începând cu anul depunerii Cererii de finanțare.

Contractele care conferă dreptul de folosință asupra terenurilor agricole trebuie să fie încheiate în numele solicitantului şi să fie valabile la momentul depunerii Cererii de finanțare.

În ceea ce privește clădirile asupra cărora se intervine cu modernizări/ extinderi și a terenurilor pe care se vor realiza proiecte de presupun lucrări de contrucții montaj, contractele care conferă dreptul de folosință vor fi încheiate pe o perioadă egală cu perioada de implementare și monitorizare a proiectelor.

În cazul în care solicitantul își propune prin proiect construcții noi, documentele solicitate sunt următoarele:

**b) Pentru construcții permanente,** conform prevederilor Legii nr 50/1991, cu modificările și completările ulterioare:

- documentul care atestă dreptul real principal asupra construcției: drept de proprietate, uz, uzufruct, superficie, servitute (dobândit prin: contract de vânzare-cumpărare, de schimb, de donaţie, certificat de moştenitor, act administrativ de restituire, hotărâre judecătorească);

**c) Pentru construcții provizorii,** conform prevederilor Legii nr 50/1991, cu modificările și completările ulterioare:

- documentul care atestă dreptul real principal asupra construcției: drept de proprietate, uz, uzufruct, superficie, servitute (dobândit prin: contract de vânzare - cumpărare, de schimb, de donaţie, certificat de moştenitor, act administrativ de restituire, hotărâre judecătorească);

- documentul care atestă dreptul de creanţă asupra construcției dobândit prin: concesiune, comodat, locaţiune.

În cazul prezentării contractului de comodat/ locaţiune pentru construcțiile cu caracter provizoriu, conform prevederilor Legii nr 50/ 1991, cu modificările și completările ulterioare, solicitantul trebuie să atașeze și acordul expres al proprietarului de drept.

În cazul terenurilor asupra cărora nu se intervine prin proiect și în cazul clădirilor deja existente, sunt acceptate toate tipurile de documente invocate în secțiunea dedicată documentelor acceptate pentru construcții, după cum urmează:

- documente care atestă: drept de proprietate, uz, uzufruct, superficie, servitute (dobândit prin: contract de vânzare-cumpărare, de schimb, de donaţie, certificat de moştenitor, act administrativ de restituire, hotărâre judecătorească) sau drept de creanţă asupra construcției dobândit prin: concesiune, comodat, locaţiune.

**d) Documente solicitate pentru animale, păsări şi familii de albine:**

* **extras din Registrul Exploataţiei** emis de ANSVSA/ DSVSA actualizat cu cel mult 30 zile calendaristice înaintea depuneri cereri de finanţare din care să rezulte: efectivul de animale deţinut, şi data primei înscrieri a solicitantului în Registrul Exploataţiei, însoţit de formularul de mişcare ANSVSA/ DSVSA (Anexa 4 din Normele sanitare veterinare ale Ordinului ANSVSA nr. 40/2010);
* **adeverinţă eliberată de medicul veterinar** de circumscripţie veterinară actualizată cu cel mult 30 zile calendaristice înaintea depuneri cereri de finanţare din care să rezulte: efectivul de păsări deţinut, numărul familiilor de albine şi data primei înscrieri a solicitantului în Registrul Agricol15;
* **copia adeverintei emise de ANZ** din care să rezulte codul de identificare a stupinei și stupilor, numarul familiilor de albine actualizată cu cel mult 30 de zile înaintea datei depunerii Cererii de finanţare;
* **formularul de mişcare ANSVSA/ DSVSA.**
* **paşaportul emis de ANZ pentru ecvideele (cabalinele) cu rasă şi origine.**

**e1) - Pentru exploatațiile vegetale: copie după formularul integral al Registrului agricol emis de Primării** actualizată în anul depunerii Cererii de Finanțare care să confirme dreptul de folosinţă (proprietate/ arendă/ concesionare) al terenului/ fermei zootehnice/ animalelor (doar proprietate) înregistrate pentru baza de producţie, cu ştampila primăriei şi menţiunea „Conform cu originalul”.

**e2) - Pentru exploataţiile mixte şi zootehnice**: Copie **după formularul integral al** Registrului agricol emis de Primării actualizat, care să confirme dreptul de folosinţă (proprietate/ arendă/ concesionare) al terenului/ fermei zootehnice/ animalelor (doar proprietate) înregistrate pentru baza de producţie.

În situaţia în care primăriile nu pot elibera copia Registrului agricol cu situaţia curentă, se va depune copia ultimei înregistrari a registrului agricol, după caz însoţită de adeverinţă emisă de primărie privind situaţia curentă.

**3. Copia Contractului de colectare a gunoiului de grajd** încheiat între solicitant și deținătorul platformei/ Copia Adeverinței emisă de Primăria Comunei pe teritoriul căreia se regăsește platforma comunală, din care să rezulte faptul că aceasta are capacitatea de preluare a gunoiului de grajd din exploatația solicitantului.

1. **Copiile situaţiilor financiare** pentru anul anterior anului în care solicitantul depune Cererea de Finanțare, înregistrate la Administraţia Financiară:

**a) Pentru societăţi comerciale:**

- Bilanţul (cod 10);

- Contul de profit şi pierderi (cod 20);

- Datele informative (cod 30);

- Situaţia activelor imobilizate (cod 40);

și/ sau

- Declaraţia de inactivitate (pentru societățile care nu au avut activitate).

**b) Pentru persoane fizice autorizate, întreprinderi individuale şi întreprinderi familiale:**

**Declarația unică privind impozitul pe venit și contribuțiile sociale datorate de persoanele fizice.**

**Atenție!** În cazul în care solicitantul este înființat în anul depunerii Cererii de finanțare, nu este cazul depunerii niciunuia din documentele mai sus menționate.

1. **Copia actului de identitate** pentru reprezentantul legal de proiect (asociat unic/ asociat majoritar/ administrator);
2. **Certificatul de înregistrare** eliberat de Oficiul Registrului Comertului conform legislaţiei în vigoare, document obligatoriu de prezentat la depunerea Cererii de Finanțare;

**7. Hotărârea Adunării Generale a Acţionarilor** (AGA) persoanei juridice, prin care se desemnează ca tânărul fermier (actionar majoritar 50%+1) să reprezinte societatea în relaţia cu AFIR/GAL și că exercită un control efectiv pe termen lung (pentru cel putin 6 ani) în ceea ce priveşte deciziile referitoare la gestionare, beneficii, riscuri financiare în cadrul exploataţiei respective;

**8. Solicitantul deține competențe și aptitudini profesionale pentru ramura agricolă vizată în proiect,** îndeplinind cel puțin una dintre următoarele condiții:

**8.1.** Studii medii/superioare în domeniul agricol, agro-alimentar, veterinar, economie agrară:

o diplomă de absolvire studii superioare

**sau**

o diplomă de absolvire studii postliceale sau liceale

**8.2 Certificat de calificare profesională** care atestă urmarea unui curs de calificare în domeniul agricol, agro-alimentar, veterinar sau economie agrară de cel puţin Nivel 1 de calificare profesională, conform legislaţiei aplicabile la momentul acordării certificatului;

**8.3.** a) Competenţe dobândite prin participarea la programe de inițiere/ instruire/ specializare **care nu necesită un document eliberat de formatorii recunoscuţi de către ANC şi presupune un număr de ore sub numărul de ore aferent Nivelului I de calificare profesională** (Nivelul I de calificare presupune 360 de ore de curs pentru cei care au urmat cursuri până la 1 ianuarie 2016, şi 80 de ore de curs pentru cei care au urmat cursuri după 1 ianuarie 2016): competențele vor fi dovedite prin prezentarea certificatului/ diplomei/ atestatului de absolvire a cursului sau a unui document echivalent acestora **se acceptă şi certificatele de calificare eliberate de ANCA/ DAJ**: În cazul în care, la depunerea Cererii de finanțare nu este emis documentul de absolvire a cursului, va fi acceptată adeverința de absolvire a cursului **sub condiţia prezentării certificatului/ diplomei/ atestatului de absolvire a cursului sau a unui document echivalent acestora în original pentru acordarea celei de-a doua tranşe de plată; în caz contrar, proiectul va fi declarat neeligibil.**

**sau**

b) evaluarea în cadrul unui centru de evaluare si certificare a competențelor profesionale obținute pe alte căi decât cele formale autorizat ANC a competenţelor dobândite ca urmare a experienţei profesionale;

**8.4**. Angajamentul de a dobândi competențele profesionale adecvate, **pentru ramura agricolă vizată în proiect,** până la solicitarea celei de-a doua tranșe de plată.

**8.5 În cazul în care solicitantul a absolvit în ultimele 12 luni până la depunerea Cererii de finanțare, cursurile unei instituții de învățământ şi nu poate prezenta diploma în original, poate fi acceptată o adeverinţă de absolvire a studiilor respective, însoţită de situaţia şcolară disponibilă, sub condiţia prezentării diplomei în original pentru acordarea celei de-a doua tranşe de sprijin; în caz contrar proiectul va fi declarat neeligibil.**

1. **În cazul solicitanţilor care nu au studii medii/ superioare, aceştia prezintă diploma/ documentul doveditor (inclusiv adeverinţă de absolvire şi/ sau suplimentul descriptiv al certificatelor de formare profesională atestate ANC care cuprind această informaţie) de absolvire a minim 8 clase.**

**II. Pentru demonstrarea criteriului de selecţie privind formarea profesională care conferă un nivel de calificare superior nivelului minim obligatoriu solicitat, se va prezenta** actul doveditor (certificat de calificare) eliberat de un formator de formare profesională acreditat (recunoscut de Ministerul Educaţiei Naţionale) sau certificat de absolvire a cursului de calificare emis de ANCA, prin care se certifică competențele profesionale de minim 360 de ore de curs, conform legislaţiei aplicabile la momentul acordării certificatului.

**9. În cazul studenţilor, adeverinţă de la instituţia de învăţământ din care să reiasă: anul de studiu, forma de învăţământ (cu frecvenţă/ cu frecvenţă redusă) specializarea şi UAT-ul în care este situată unitatea de învăţământ frecventată;**

**10. Autorizația pentru producerea, prelucrarea și comercializarea semințelor certificate și a materialului săditor (în cazul producătorilor de seminţe şi material săditor);**

**11. Documente solicitate pentru membru al unui grup de producători recunoscut, al unei cooperative sau al unei organizații de producători**

- Document emis de către grupul sau organizația de producători/ cooperativă agricolă din care să reiasă că solicitantul este membru al acesteia;

- Statutul cooperativei agricole (după caz).

**12. Fișa măsurii M2** (Anexa 4la Ghidul Solicitantului);

**13. Extras din Strategia de Dezvoltare Locală GAL SIRET-MOLDOVA –** Obiective, priorități și domenii de intervenție (Anexa 5la Ghidul Solicitantului);

**14. Declarație pe propria răspundere privind angajamentul de raportare către GAL SIRET-MOLDOVA** (Anexa 6la Ghidul Solicitantului);

**15. Declarație privind respectarea termenelor de implementare-finalizare a proiectului** (Anexa 7la Ghidul Solicitantului);

**16. Declarație privind prelucrarea datelor cu caracter personal** (Anexa 8la Ghidul Solicitantului);

**17. Declarație privind contribuția proiectului la obiectivele transversale mediu, climă și inovare** (Anexa 9la Ghidul Solicitantului);

**18. Alte documente** (după caz)

Criterii de selecție

|  |  |  |
| --- | --- | --- |
| **Nr. crt.** | **Criterii de selecție** | **Punctaj** |
| **1.** | **Nivelul de calificare în domeniul agricol** | **Max 30 p** |
| 1. Solicitantul a absolvit cu diplomă de studii superioare în domeniul agricol, agro-alimentar, veterinar sau economie agrară | 30 p |
| 1. Solicitantul a absolvit studii postliceale şi/sau liceale în domeniul agricol, agro-alimentar, veterinar sau economie agrară | 25 p |
| 1. Solicitantul prezintă dovada urmării unui curs de calificare de minimum Nivel I în domeniul agricol, agro-alimentar, veterinar sau economie agrară finalizat cu un certificat de competențe profesionale eliberat de un furnizor de formare profesională a adulților recunoscut de către Autoritatea Naţională pentru Calificări (ANC)   **Sau**  recunoaşterea de către un centru de evaluare si certificare a competențelor profesionale obținute pe alte căi decât cele formale autorizat ANC a competenţelor dobândite ca urmare a experienţei profesionale.  Competenţele profesionale trebuie să fie în acord cu aria de activitate agricolă specifică exploatației vizate pentru sprijin. | 20 p |
| 1. Solicitantul prezintă dovada de absolvire a unor cursuri de inițiere/instruire/specializare în domeniul agricol, agro-alimentar, veterinar sau economie agrară, care nu necesită un document eliberat de formatorii recunoscuţi de către ANC şi presupune un număr de ore sub numărul de ore aferent Nivelului I de calificare profesională.   Competenţele profesionale trebuie să fie în acord cu aria de activitate agricolă specifică exploatației vizate pentru sprijin. | 15 p |
| **2.** | **Tipul de sector pentru care se realizează investiția** | **Max 30 p** |
| **a. Sectorul vegetal:** | |
| 1. Legumicultură (se referă atât la legumele în câmp cât şi la cele în spaţii protejate, inclusiv ciupercăriile din spaţiile climatizate), se acceptă şi producere de material săditor/sămânță de legume | 30 p |
| 1. Producere de sămânță/material săditor (inclusiv pentru pepiniere pomicole și viticole) – cu excepţia celor pentru legumicultură | 25 p |
| 1. Pomicultură și producția de semințe , exceptând pepinierele pomicole | 20 p |
| **b. Sectorul zootehnic:** | |
| Bovine | 30 p |
| Apicultură | 25 p |
| Ovine și caprine | 20 p |
| **3.** | Proiectul conține elemente inovative sau de protecție a mediului și climă | 20 p |
| **4.** | Deține în proprietate exploatația agricolă | 20 p |

**Pentru această măsură pragul minim este de 30 puncte și reprezintă pragul sub care niciun proiect nu poate intra la finanțare.**

Selecţia proiectelor se face în ordinea descrescătoare a punctajului de selecţie în cadrul alocării disponibile pentru selecţie.

**În cazul în care există proiecte cu acelaşi punctaj, departajarea se va face în ordine descrescătoare a dimensiunii economice a exploatației agricole exprimate prin valoarea producției standard (SO).**

Procedura de selecție aplicată de Comitetul de Selecție al Asociației G.A.L. SIRET-MOLDOVA

La nivelul Asociației GAL SIRET-MOLDOVA, selecția proiectelor va fi realizată de către un Comitet de Selecție care poate fi alcătuit din minimum 7 membri ai parteneriatului. **Comitetul de selecție al GAL trebuie să se asigure de faptul că proiectul ce urmează a primi finanțare se regăsește în obiectivele propuse în SDL și se încadrează în planul financiar al GAL. Proiectele care nu corespund obiectivelor și priorităților stabilite în SDL pe baza căreia a fost selectat GAL, nu vor fi selectate în vederea depunerii la AFIR.**

Rezultatele procesului de selecție se consemnează în **Raportul de selecție** care va fi publicat pe pagina proprie a GAL [www.galsiretmoldova.ro](http://www.galsiretmoldova.ro). După consultarea Raportului de Selecție, solicitanții au posibilitatea de a depune contestații. Contestațiile vor putea fi depuse la GAL, în termen de **5 zile lucrătoare de la afișarea pe site-ul GAL** ([www.galsiretmoldova.ro](http://www.galsiretmoldova.ro)). Contestațiile primite vor fi analizate de către o Comisie de soluționare a Contestațiilor înființată la nivelul GAL.

GAL va înștiința solicitanții asupra rezultatelor procesului de evaluare și selecție prin **notificări scrise,** transmise cu confirmare de primire sau predate personal, la data estimativă **23.11.2023.**

**Solicitantul trebuie să îndeplinească cerințele de conformitate și eligibilitate menționate în Ghidul Solicitantului aferent acestei măsuri.**

Informații detaliate privind accesarea și derularea măsurii sunt cuprinse în Ghidul Solicitantului – distribuit GRATUIT pe suport tipărit sau electronic la sediul GAL și disponibil pe site-ul [www.galsiretmoldova.ro](http://www.galsiretmoldova.ro)**.**

**Solicitanții pot obține informații detaliate la:** telefon 0332/590102 sau 0764/101106; e-mail: [contact@galsiretmoldova.ro](mailto:contact@galsiretmoldova.ro),

adresa: Centru After School, sat Lespezi, comuna Lespezi, județul Iași